Obavijesti i upute kandidatima/kandidatkinjama na raspisani Oglas za prijam službenika u Grad Skradin, Ured gradonačelnika, na određeno vrijeme zbog obavljanja privremenih poslova, na radno mjesto: **Viši stručni suradnik - voditelj projekta** „Kulturni centar Grada Skradina“, (1 izvršitelj). Služba se zasniva na određeno vrijeme za vrijeme trajanja projekta, odnosno 24 mjeseca. Služba može prestati i ranije, odnosno završetkom provedbe i realizacije projekta

Oglas je objavljen u HRVATSKOM ZAVODU ZA ZAPOŠLJAVANJE, Područna služba Šibenik, dana 7. prosinca 2018.g.

1. **PODACI O RADNOM MJESTU:**
2. **Viši stručni suradnik - voditelj projekta** „Kulturni centar Grada Skradina“, (1 izvršitelj), na određeno vrijeme za vrijeme trajanja projekta, odnosno 24 mjeseca. Služba može prestati i ranije, odnosno završetkom provedbe i realizacije projekta

**Opis poslova:** Obavljanje poslova na provedbi i realizaciji projekta “Kulturni centar Grada Skradina“, UP.04.2.1.04, Kultura u centru – potpora razvoju javno-civilnog partnerstva u kulturi“: 100% radnog vremena u sklopu Elementa 2. (vođenje aktivnosti, provođenje interne evaluacije, kontrola provedbe istraživanja, prikupljanje i vođenje dokumentacije, izradu izvještaja, praćenje izrade planova /4 plana/ i animiranja ciljane skupine) i Elementa 3. (vođenje aktivnosti, provođenje interne evaluacije, vođenje organizacije rada Kulturnog centra i promoviranje aktivnosti Kulturnog centra u lokalnoj zajednici), te vođenje administracije projekta.

1. **PODACI O PLAĆI**

Osnovica za obračun plaće: 5.108,84 (bruto)

Koeficijent za obračun plaće: 1,35

Podaci o osnovici i koeficijentu za obračun plaće mogu se pronaći u Odluci o utvrđivanju

osnovice za obračun plaće („Službeni vjesnik Šibensko-kninske županije“, broj 4/11) i Odluci o

koeficijentima za obračun plaće službenik i namještenika („Službeni vjesnik Šibensko-kninske

županije“, broj 17/10).

1. **NAČIN OBAVLJANJA PRETHODNE PROVJERE ZNANJA I SPOSOBNOSTI**

Prethodna provjera znanja i sposobnosti obavlja se putem pisanog testiranja i intervjua. Prethodnoj provjeri mogu pristupiti samo kandidati koji ispunjavaju formalne uvjete objavljenog Oglasa. Kandidati koji ne ispunjavaju formalne uvjete iz Oglasa obavijestit će se o tome pisanim putem. Za svaki dio provjere kandidatima se dodjeljuje određeni broj bodova od 1 do 10.

-2-

**Pismeno testiranje**

Pismeno testiranje obavit će se na način da će kandidati istovremeno pisati pred Povjerenstvom za provedbu oglasa (u daljnjem tekstu: Povjerenstvo) pismeni test s 20 pitanja, a test će se pisati 60 minuta.

Svaki točan odgovor, na svako pojedino pitanje donosi 1 plus. Djelomični, odnosno nepotpuni odgovori donose 1/2 plusa.

Pisano testiranje boduje se od 1 do 10 bodova, i to:

* Za 6 pluseva – 1 bod
* Za 7 pluseva – 2 boda
* Za 8 pluseva – 3 boda
* Za 9 pluseva – 4 boda
* Za 10 pluseva – 5 bodova
* Za 11-12 pluseva – 6 bodova
* Za 13-14 pluseva – 7 bodova
* Za 15-16 pluseva – 8 bodova
* Za 17-18 pluseva – 9 bodova
* Za 19-20 pluseva – 10 bodova

O rezultatima pisanog testiranja, svaki kandidat će biti posebno obaviješten.

PRAVILA TESTIRANJA

1. Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta,
2. Po utvrđivanju identiteta i svojstva kandidata, kandidatu će biti dodijeljena pitanja kao i obavijest u kojem vremenu ih treba odgovoriti,
3. Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima niti na bilo koji drugi način remetiti koncentraciju kandidata,
* ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

**Intervju**

Intervju se provodi osobnim razgovorom Povjerenstva sa svakim pojedinim kandidatom ponaosob koji je ostvario najmanje 50% ukupnog broja bodova, tj. 5 bodova na pisanom testiranju.

-3-

Svaki intervju se boduje bodovima od 1 do 10, na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene (na dvije decimale). Ukoliko je prosjek bodovne ocjene 0,50 ili prelazi 0,50 onda se broj dodijeljenih bodova zaokružuje na veći broj (npr. 6,50 ili 6,55 zaokružuje se na 7 bodova), a ukoliko je manji od 0,50 onda se dodijeljeni bodovi zaokružuju na manji broj (npr. 6,49 zaokružuje se na 6 bodova).

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad u navedenom projektu odnosno za obavljanje poslova određenog radnog mjesta.

**Rang lista**

Nakon prethodne provjere znanja i sposobnosti kandidata Povjerenstvo utvrđuje rang-listu kandidata prema ukupnom broju ostvarenih bodova.

1. **PRAVNI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI KANDIDATA**

* **Zakon o lokalnoj i područnoj (regionalnoj) samoupravi (“Narodne novine”, broj** **33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12 i 19/13, 137/15 i 123/17),**
* **Zakon o udrugama (“Narodne novine”, broj** **74/14, 70/17)**

**- Europski socijalni fond, Operativni program Učinkoviti ljudski potencijali 2014. –**

**2020.**

**UPUTE ZA PRIJAVITELJE, Kultura u centru - potpora razvoju javno-civilnog**

**partnerstva u kulturi UP.04.2.1.04**

**Pravni izvori:** Zakon o lokalnoj i područnoj (regionalnoj) samoupravi (“Narodne novine”, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12 i 19/13, 137/15 i 123/17) i Zakon o udrugama (“Narodne novine”, broj 74/14, 70/17) mogu se pronaći na internet stranici: [www.nn.hr](http://www.nn.hr)

**Pravni izvor:** Europski socijalni fond, Operativni program Učinkoviti ljudski potencijali 2014. – 2020. UPUTE ZA PRIJAVITELJE, Kultura u centru - potpora razvoju javno-civilnog

partnerstva u kulturi UP.04.2.1.04. može se pronaći na web stranici Grada Skradina: [www.grad-skradin.hr](http://www.grad-skradin.hr)